วันนี้ (4 ก.ย.2561) นายปรีดี ดาวฉาย กรรมการผู้จัดการ ธนาคารกสิกรไทย ในฐานะประธานสมาคมธนาคารไทย เปิดเผยว่า ปัญหาผู้ใช้บริการโมบายแบงก์กิ้ง อินเทอร์เน็ตแบงก์กิ้ง รวมทั้งเอทีเอ็มขัดข้อง เมื่อวันที่ 31 สิงหาคม และวันที่ 1 กันยายนที่ผ่านมา เกิดจากเจ้าหน้าที่ทำงานข้ามขั้นตอน ส่งผลกระทบต่อระบบ ประกอบกับปริมาณธุรรกรรมเข้ามาในระบบสวิชชิ่งกลางพร้อมกันจำนวนมาก ทำให้ระบบตรวจสอบซ้ำระหว่างบัญชีต้นทางไปหาปลายทางข้ามธนาคารติดขัดไปด้วย แต่ขณะนี้ สมาคมฯ ได้หารือกับบริษัท เนชั่นแนล ไอทีเอ็มเอ๊กซ์ หรือ ไอทีเอ็มเอ็กซ์ ในฐานะตัวกลางระบบโอนเงิน เพื่อกำหนดกฎระเบียบ และขั้นตอนการทำงานให้ชัดเจน เพื่อลดความเสี่ยงเกิดเหตุขัดข้องอีก รวมถึงแนวทางการแก้ปัญหา และมาตรการดูแลผู้ได้รับผลกระทบโดยจะคืนเงินเข้าบัญชีในวันรุ่งขึ้นทันที จากเดิมใช้เวลา 3 วัน